lyfstraf 101 | Die Joernaal van Kaalvoet
« Poepholle op pale
Low level flying op die N12 »
Desember 7, 2009 deur Kaalvoet
Een ding van laerskool onderwyseresse wat my grensloos irriteer het, op 6jarige ouderdom reeds, is die gebruik van hulle waar hulle jou op die hand slaan as jy stout is. Ek kom van die plaas af, en mens slaan kinders op hulle gatte. Mens het jou hande nodig om te werk, of om kak aan te vang of wat ookal.
In die hoerskool het dit beter gewerk, want baie van die onderwysers het vir my pa ook skoolgehou, en het besef dat mens plaaskinders net met 'n lat op die gat kan tem. Dit was eintlik 'n baie surrealistiese ervaring, want oor hulle almal my pa en my oupa ken, is elke pak slae voorgegaan met 'n gesprek oor die boerdery. Dikwels het ons nog so bietjie gesels agterna. Ek en my pa was happy met die storie, want so mors ons niemand se tyd nie.
Toe ek in st9 kom, het een of ander man in die A-klas 'n onderwyser loop aangee vir aanranding. Ek was hoogs die bliksem in, want in my oe is die detensie-sittery 'n mors van my, my pa en die toesigonderwyser se skuld. Ek is toe met die donderwolk oor my kop die naweek huistoe, en het my pa beduie wat ek dink van die nuwe reeling. My het so sterk daaroor gevoel dat hy 'n brief aan die skoolhoof geskryf het, en sterk Victoriaanse Engels, dat sy seun nie detensie sal sal nie, maar gemoer sal word waar nodig. Hierdie vertoe was suksesvol, en ek was nooit in die detensieklas nie, maar moes wel gereeld gaan boerdery gesels.
My pa vertel my later, dat een van sy klasmaats eendag oor die vingers getik is in die klas, heel onskuldig eintlik, want dit was glo my pa wat sit en droogmaak het, en die klasmaat, wat voor ind ie klas gesit het vir sy oe, draa toe om. En dit is toe wat die stomme onderwyser sien.
Op 'n manier het die storie by die klasmaat se pa uitgekom, wat eendag toe die klasmaat uitgeroep word na die hoof se kantoor toe, sit sy pa en die hoof en die onderwyser reeds daar. Die klasmaat se pa begin verduidelik toe vir die onderwyser, in netjies gepunktueerde afrikaans, dat 'n klong 'n gat het het om op geslaan te word. Die pa gryp die hoof se lat van sy lessenaar af, en gee die klasmaat 'n moerse pak slae, ter illustrasie.
"Sien, so slaan jy 'n klong, nie op sy hande nie. En as ek weet hoor dat jy my klong op die hande slaan, dan kom moer ek vir jou", seg die oom toe.
op Desember 7, 2009 at 8:37 nm | Antwoord Sonkind
In Sub A het die juffrou my met die liniaal oor die kneukels geneuk, kan nie onthou waaroor nie, maar my pa het ook 'n moerse scene gemaak en gese sy kinders kry pak, ja, maar op hulle gatte en klaar. Het toe nooit weer pak gekry nie, want meisiekinders is mos nie op die gat geslaan in die skool nie 😆